Þingræður haldnar á Alþingi Íslendinga

Frsm. (Jóhann Jósefsson) Nd. hefur samkvæmt till. fjhn. þeirrar d. gert lítils háttar breyt. til skýringa, að mér virðist, á frv., eins og það fór frá þessari d. Eins og frv. var, þá var ríkisstj. heimilt að innheimta á árinu 1947 með 100% viðauka vitagjald, aukatekjur ríkissjóðs samkvæmt l. nr. 27 27. júní 1921 o.s.frv. Þessu orðalagi hefur verið breytt þannig, að nú stendur í frv. „þær aukatekjur ríkissjóðs, sem taldar eru í l.–VI. kafla l. nr. 27 27. júní 1921“, þ.e.a.s. að VII. kafli þessara l. fellur niður. Það var og tilætlunin, þegar málið var hér afgr., að þessi kafli félli niður, þó að orðalagið væri látið standa, eins og það var í frv. Ég sé ekki, að þessi breyt., sem Nd. hefur gert á frv., þurfi að valda neinum töfum, og tel ég rétt, að d. samþ. frv., eins og það er hingað komið.



Ég fellst á það, sem stendur í aths. við þetta frv., að það hefði verið eðlilegast að breyta hverjum einstökum l., sem samningurinn snertir, en hins vegar játa ég, að það væri óviðkunnanleg skreyting á íslenzkum l., ef það þyrfti að setja þá klásúlu við fjöldamörg íslenzk l., að ákvæði þeirra væru ekki látin gilda vegna þessa samnings. Í haust var svo látið heita, að þessar undanþágur og sérréttindi væru mjög smávægileg, en nú kemur í ljós, að þau eru mjög umfangsmikil. Ég fellst ekki á, að það beri að láta undir höfuð leggjast að breyta öllum l., en þar sem það þætti óviðkunnanleg skreyting að hafa slíka klásúlu á fjölda l., þá tel ég, að það eitt geti réttlætt þetta. Ég mun því, úr því að ekki hafa komið till. um ákveðnar breyt. á hverjum einstökum l. fyrir sig, sem ég hefði talið bezt viðeigandi, sitja hjá við atkvgr.

Fjmrh. (Pétur Magnússon) : Má ég spyrja hæstv. forseta um, hvort hann álíti, að fundur verði í hv. þd. á morgun.

Forseti (ÞÞ) : Það er ekki alveg fastákveðið, en fyllilega má samt búast við því.

Fjmrh. (Pétur Magnússon) : Herra forseti. Frv. þetta var fram borið í því skyni að lagfæra þá ágalla, sem hafa sýnt sig vera á skattgreiðslu útlendinga hér á landi. Eins og hv. þdm. muna, þá var í haust samþ. frv. um þetta mál, en nú hefur það komið í ljós, að ýmsir ágallar voru á þessu frv., en þessu síðara frv. ætlað að bæta úr þeim. T. d. voru í fyrra frv. engin ákvæði um erlenda listamenn, sem hér dveldu skamma stund, en gert ráð fyrir, að þeir útlendingar, sem dveldu hér 3 mánuði eða lengur, skyldu greiða skatt. Það hefur komið í ljós, að margir útlendingar flýttu sér af landi burt, rétt áður en þessir 3 mánuðir voru liðnir, og sluppu þannig burt með álitlegar fúlgur án þess að greiða eyri í skatt. Það er auðvitað ekki eðlilegt, að menn, sem stundað hafa hér góða atvinnu í 3 mánuði með góðu kaupi sleppi við alla skattgreiðslu, og þess vegna var tíminn styttur niður í 1 mánuð og gert ráð fyrir, að ef útlendingur hefði 10 þús. kr. tekjur eða meira, þá skyldi hann greiða skatt af því. Þetta eru aðalbreyt., sem gerðar hafa verið, og óska ég þess eindregið, að frv. nái fram að ganga, áður en þingi verður frestað. Komið hefur í ljós, að mismunandi reglur gagnvart erlendum listamönnum gilda í nágrannalöndum vorum. Ég hef nokkuð kynnt mér þessi ákvæði, sem þar gilda, og virðist mér löggjöf sú, sem er í Bretlandi, einna bezt. Þar er svo ráð fyrir gert, að listamaðurinn fái 1/3 hluta teknanna, hvort sem þær eru meiri eða minni, en greiði skatt af hinum 2/3 hlutunum samkv. skatta1öggjöfinni 

Forseti (ÞÞ) : Ég býst fyllilega við, að fleiri fundir verði í d. fyrir jól, annaðhvort seinni partinn í dag eða þá á morgun.